
R E F E R A T  DE  A P R O B A R E
[bookmark: _Hlk145927421]pentru modificarea și completarea Hotărârii Consiliului Local nr. 11/2023 
privind acceptarea unei succesiuni vacante



	Prin Hotărârea Consiliului Local nr. 11/2023 a fost acceptată succesiunea vacantă după defuncții  Bratima Stelian - Pavel, decedat la data de 28.10.2012, Bratima Lenuța - Sabina, decedată la data de 13.09.2012 și Bratima Veronica, decedată la data de 22.10.2010, a căror succesiune a fost declarată vacantă, respectiv cota de 1/1 parte din imobilul situat în municipiul Brad, strada Libertății, bloc CX34, scara 1, etaj 1, apartament 3, județul Hunedoara.
	Ulterior, Biroul Individual Notarial Petruică Simona Adriana, în baza pieselor din dosarul succesoral,  a emis Certificatul de vacanță succesorală nr. 201/09.12.2022 în care se certifică, în conformitate cu prevederile legale în vigoare, calitatea Municipiului Brad de moștenitor, în cotă de 1/1 parte, al imobilului identificat mai sus.
	În baza Certificatului de vacanță succesorală, în C.F. nr. 60910-C1-U4 Brad, s-a intabulat dreptul de proprietate, cu titlu de moștenire vacantă, asupra imobilului în favoarea Municipiului Brad.
Raportat la prevederile stipulate de art. 1139 din Codul civil, moștenirea se dobândește retroactiv de la data deschiderii sale, respectiv decesul defunctului, iar municipiul  suportă pasivul moștenirii vacante numai în limita valorii bunurilor din patrimoniul succesoral, respectiv va fi obligat să achite sarcinile și datoriile succesiunii proporțional cu partea dobândită prin intermediul vacanței succesorale, dar numai în limita activului și numai cu bunurile care fac parte din moștenire.
La art. 2 din Hotărârea Consiliului Local nr. 11/2023 s-a aprobat plata pasivelor succesorale în cuantum de 16.567,67 lei, reprezentând debite restante înregistrate către Asociația de Proprietari nr. 5 și S.C. TERMICA BRAD S.A..
Prin cererea înregistrată la Primăria Municipiului Brad sub nr. 43942/06.09.2023 Biroul Executorului Judecătoresc Rovinar Daniel ne informează că instituția noastră are de achitat cheltuieli de executare în sumă de 1.925 lei, atașând totodată și Factura nr. 173/06.09.2023.
Astfel, art. 2 din Hotărârea Consiliului Local nr. 11/2023 se va completa cu litera c) care va avea următorul conținut: ”suma de 1.925 lei, reprezentând debit restant înregistrat la Biroul Executorului Judecătoresc Rovinar Daniel”.	
Urmare acestei completări rezultă un pasiv total al moștenirii vacante în cuantum de 18.492,67 lei.





În contextul celor de mai sus am inițiat prezentul proiect de hotărâre prin care am propus modificarea și completarea Hotărârii Consiliului Local nr. 11/2023 privind acceptarea unei succesiuni vacante și aprobarea plății pasivelor succesorale existente, numai în limita valorii bunului din patrimoniul succesoral și îl supun spre dezbatere și aprobare plenului Consiliului Local al Municipiului Brad în forma prezentată.	
În susţinerea propunerilor mele invoc prevederile art. 1135 - 1139 din Codul civil, republicat, cu modificările și completările ulterioare, ale art. 129 alin. 1, alin. 2 lit. c și art. 240 alin. 2 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

